Haapaveden kaupunki	valtuustoaloite

kaupunginvaltuusto

Aloite: Yksityisteiden talviaurauksen järjestäminen kunnassa entiseen tapaan

Peruste: Tietyt tahot haluavat muuttaa yksityisteiden talviaurauksen niin mahdottomaksi ja kannattamattomaksi, että kuntalaisille ei ole järkevää osallistua kaupungin järjestämään talviauraukseen. Kuntalain mukaan on kunnan kohdeltava kaikkia asukkaita tasapuolisesti. Taajama-alueella kunta huolehtii teiden auraamisesta. Tämä on perusteltua sillä, että taajama-alueella kunta on ottanut haltuunsa taajama-alueen yksityistiet ja on siten vastuussa myös niiden kunnossapidosta. Sivukylillä asuvat maksavat kunnalle kiinteistöveroa, mutta sille ei ole asukkaille mitään vastinetta, jos talviaurauksesta (ja kunnossapitoavustuksista/soramäärärahat) luovutaan. Sivukylillä pitkien yksityisteiden varrella asuville talvi on vaikeaa aikaa, jos teiden auraamisesta ei huolehdita. Lain mukaan on tiet pidettävä siinä kunnossa, että tarvittaessa pelastustoimi pääsee paikalle. Ilman talviaurausta tämä ei onnistu kovan lumisateen jälkeen. Yksityisteiden kunnossapito ei kuulu kaupungin lakisääteisiin palveluihin. Kunta voi kuitenkin järjestää ei-lakisääteisiä palveluita niin halutessaan. Järjestäähän Haapavesi lukuisia ei-lakisääteisiä palveluita parasta aikaa mm. jäähalli, pesäpallokenttä, latujen kunnossapito, yleisurheilukenttä, lukio, Aakonmajan palvelut, uimahalli, kulttuurikirnu, folk-avustukset jne.

Mitä uusi malli toisi mm. mukanaan?

- Jokaisen aurauspalveluun haluavan olisi perustettava tiekunta.

- Tiekunnan perustaminen maksaa jopa 200:sta 300:een euroon.

- Tiekuntien vuosittainen kokoustaminen avustusten saamiseksi.

- Yritystilin perustaminen tiekunnalle. Pankit veloittavat yritystilistä 10-12e/kk, jolloin jokaiselle tiekunnalle koituu vuodessa 120-140 euron tilinhoitokulut.

- Tiekunnalla on pyydettäessä velvollisuus toimittaa tilinpäätös tai tiliotteet tai muu tarkempi selvitys, joka osoittaa todellisen talvikunnossapitokustannuksen.

- Tiekuntien on merkittävä tiekuntarekisterijärjestelmään, että tielle on perustettu tiekunta.

- Tiekunnan yhteystiedot ovat ajan tasalla maanmittauslaitoksen yksityistierekisterissä.

- Tien tiedot ovat ajan tasalla Digiroad- tietojärjestelmässä .

- Tiekunnan pöytäkirja, jossa on päätetty hakea yksityistien aurausavustusta ja josta selviää tiekunnan käyttöön avattu tili ja käyttöyksikkötunnus.

- Tiekunnalla on oltava yhteyshenkilö / tieisäntä.

Eli valtava byrokratia ja kovat kustannukset. Lyhyempien aurattavien teiden avustukset olisivat pienemmät kuin, mitä sasi avustusta kovan vaivannäön jälkeen. Täysin järjetön malli, minkä takia se on hylättävä ja pidettävä talviauraus sellaisena kuin se on aina ollut. Uuden mallin tarkoituksena onkin vain saada aurauspalvelu loppumaan.

Haapavedellä 12.11.2024

Perussuomalaisten valtuustoryhmä